**Уртанчылар төркемендә “Кышлаучы кошлар” темасына ачык дәрес**

**Максат:** Балаларның кыш һәм кышлаучы кошлар турындагы белемнәрен тирәнәйтү.

**Бурычлар :**

1 Сөйләмдә ясалма һәм кушма сүзләр кулланырга һәи аралашу әдәбенә өйрәтү; бәйләнешле сөйләмне үстерү.

2. Мөстәкыйль фикерләүне үстерү;

3. Кошларга сакчыл караш тәрбияләү; тәбигатьне яратырга, сакларга өйрәтү;

4. Кызыксынучанлык , күзәтүчәнлек, игътибарлык тәрбияләү.

**Җиһазлау:** кош рәсемнәре, кыш рәсеме, кышкы тәбигать сүрәтләрен күрсәтүче рәсемнәр, җимлек, җим, мольберт, магнитлы такта. Кошлар тавышы төшкән аудиоязма.

**Сүзлек эше:** кошлаучы кошлар: тукран, саескан,чыпчык, песнәк, күгәрчен, карга, кызыл түш, җимлек, җим, кар көртләре.

**Әзерлек эше:** кошлар турында шигырьләр өйрәнү, кошларны күзәтү, әти-әниләр белән җимлекләр ясау.

**Шөгыль барышы**

**Тәрбияче:** - Балалар, хәзер кайсы ел фасылы?

* Кыш.

**Т:** Кыш икәнен кайдан белдегез?

* Салкын, кар ява**.**

**Т.:** Кар нинди ул?

- Салкын, ак, йомшак**.**

**Т.:** Балалар, эйдәгез кыш турында рәсем карыйбыз. Рәсемдә нәрсә күрәсез?

- Кар ява, агачлар , чыршы, таш, елга, кошлар, боз, эзләр.

**Т.:** Эйдәгез балалар, сез күргән һәрбер әйберне тактага – анын аерым рәсемен элеп куек. ( тактага рәсемнәр элү). ТРИЗ методикасы буенча җөмләләр төзү.

- Кар ява агачка.

- Кар ява чыршыга.

- Кар ява елгага.

- Кар ява кар көртенә.

- Кар ява ташка.

- Кар ява кошка.

- Салкын кошка.

- Салкын агачка һ.б.

- Кыш көне кар ява, кыш көне салкын, кыш көне елгада боз каткан. ( фломастер белән рәсемнәрне үзара тоташтыру)

**Т**.: - Эйе, балалар, кошларга кыш көне бик салкын. Эйдәгез эле, без кышлаучы кошлар турында сөйләшәбез (чыпчык рәсемен күрсәтү)

- Бу кошның исеме ничек?

- Чыпчык.

**Т.:** Кошның нәрсәләре бар?

- Башы, томшыгы, канатлары, койрыгы, күзләре бар.

**Т.:** Бу нинди кош? (кошлар рәсемнәрен күрсүтү)

- күгәрчен, тукран, саескан, песнәк, кызыл түш, карга.

**Т.:** Бу кошлар кайда яши? (шәһәрдә, урманда)

**Т.:** Нәрсә ашыйлар? (орлыклар, бөҗәкләр)

**Т.:** Әйдәгез балалар уен уйныйбыз.

“Очты-очты” уенын уйнау.

**Т.:** Балалар кошлар тавышан тыңлыйк, кайсы кош икәнен ачыклыйк.( аудиоязма тыңлау, кошлар рәсемен күрсәтү.)

**Т.:** Тагын бер уен уйныйбыз.

Балалар шыгырь сөйлиләр:

Эй, эзлим мин, эзлим мин,

Күзем бәйле, күрмим мин.

Чыпчык(карга, күгәрчен)син кайда?

Тавыш бирче, ишетмим**.**

(Бер баланың күзе бәйләнә, икенче бала чыпчык, күгәрчен булып, тавыш бирә, күзе бәйләнгән бала аның кем икәнен танып әйтергә тиеш).

**Т.:** Яхшы, балалар, урындыкларга утырыгыз**.**

**Т.:** Балалар, кошларга кыш көне ничек?

- Салкын, суык.

**Т.:** Без аларга ничек ярдәм итә алабыз?

- Җимлек куябыз, җим салабыз.

- Килегез кил кошкайлар,

Безнең нәни дускайлар

Бакчабызга куныгыз

Көн дә кунак булыгыз.

Шигырь сөйләү, җимлекләрне карау, җим салу.

Т.: Без бүген нинди кошларны өйрәндек? (кышлаучы кошлар исемнәрен кабатлау).

Т.: Дөрес балалар! Хәзер без урамга чыгабыз, җимлекне агачка элеп куябыз; кошларның ничек итеп тәмләп ашаганнарын күзәтербез.